मौसम आधारित फसलों का अब कराया जा सकेगा बीमा
अबकिसान को अधिक वर्षा , कम वर्षा, उच्च एवं कम तापमान से फसल खराबा के साथ ही मौसम आधारित बीमारियों से फसल में खराबा होने पर बीमा कम्पनी द्वारा क्लेम दिया जायेगा।
यह जानकारी मौसम आधारित फसल बीमा योजना के संबंध में एडीएम प्रशासन ओपी जैन की अध्यक्षता में बुधवार को आयोजित बैठक में दी गई। इस मौके पर कृषि विभाग के उपनिदेशक देशराज सिंह ने बताया कि राज्य सरकार द्वारा मौसम आधारित फसल बीमा योजना 2015-16 के तहत रबी की फसलों गेंहूं ,चना ,सरसों एवं आलू के लिये बीमा योजना शुरू की है। इसके लिये तहसीलवार फसलें अधिसूचित की गई हैं, इसके तहत गेहूं फसल के लिये प्रीमियम राशि 1440 रुपये, सरसों के लिये 800 रुपये, चना के लिये 550 रुपये तथा आलू के लिये 500 रुपये राशि निर्धारित की गई है। उन्होंने बताया कि इस योजना के तहत भरतपुर जिले में 126 गिरदावर सर्किलों पर संदर्भ मौसम केन्द्र स्थापित किये जाएंगे।
इस फसल बीमा योजना में ऋणी काश्तकारों के लिये बजाज अलाइन्स बीमा कम्पनी एवं अऋणी काश्तकारों के लिये 10 अन्य कम्पनियां निर्धारित की गई हैं।
hin_Deva hin_Deva hin_Deva hin_Deva